text: Voldsomt modetøjs-kup i Vejle
  06 marts 2015 kl. 05.31
  Fem maskerede og formummede mænd knuste natten til fredag ruderne i tøjforretningen Momentum på Vissingsgade i Vejle og stjal dyrt og eksklusivt modetøj.
  Tyvene slog til kort efter midnat mod forretningen i Vissingsgade, der er en sidegade til gågaden i Vejle. De fem maskerede mænd knuste ruderne og begyndte at slæbe tøj ud fra forretningen uden at tage sig, at der var åbent på en nærliggende beværtning, hvor gæsterne og personalet forbløffet kunne følge med i det hurtige og voldsomme indbrud.
  Ruderne til forretningen knuste tyvene med medbragt slagværktøj. De fem tyve var kørende i to biler, en Mercedes og en Ford, som de fyldte op med tøj i - og hastigt tog flugten i.
  - Det hele gik meget stærkt og virker nøje planlagt, siger vagtchef Jesper Duus hos Sydøstjyllands Politi til TV SYD.
  